

|  |
| --- |
| व्यक्तिगत कठिनाई सहायता कार्यक्रम - सामान्य जानकारी |
| आपातकालीन राहत भुगतान और आपातकालीन पुनर्वास सहायता  Hindi | हिन्दी |

# गंभीर आपातस्थिति में आर्थिक सहायता

गंभीर आपातस्थिति यह हो सकती है:

* बुशफायर
* बाढ़
* तूफान
* भूचाल।

ये आपातस्थितियाँ इन परिसंपत्तियों को नुकसान पहुंचा सकती हैं:

* आवास
* इमारतें
* सड़कें
* पेड़।

आप जहाँ रहते/ती हैं, यदि वहाँ कोई गंभीर आपातस्थिति होती है, तो विक्टोरिया सरकार आपकी सहायता के लिए आपको पैसे दे सकती है। आपको इन पैसों को वापस नहीं करना होगा।

भुगतान दो प्रकार के होते हैं:

1. आपातकालीन राहत भुगतान
2. आपातकालीन पुनर्वास सहायता।

## आपातकालीन राहत भुगतान

उपलब्धता के आधार पर आप यह भुगतान प्राप्त करने में सक्षम हो सकते/ती हैं।

आपातकालीन राहत भुगतान आपको उन चीजों के लिए भुगतान करने में सहायता दे सकता है, जिनकी आपको सबसे अधिक आवश्यकता होती है। इनमें शामिल हैं:

* भोजन
* कपड़े
* दवाई
* आवास।

आपातकालीन राहत भुगतान आपके घर के प्रत्येक सदस्य के लिए निश्चित राशि पर आधारित होते हैं।

भुगतान की गणना इस आधार पर नहीं की जाती है कि आप कितने पैसे कमाते/ती हैं।

### आपातकालीन राहत भुगतान किसे प्राप्त हो सकता है

आप इस भुगतान के लिए आवेदन कर सकते/ती हैं, यदि:

* आपका घर किसी गंभीर आपातस्थिति से प्रभावित हुआ है
* आपको अपना घर छोड़ना पड़ा है, या गंभीर आपातस्थिति के कारण आप अपने घर में वापस नहीं जा सकते/ती हैं
* आपको भोजन खरीदने या आवास जैसी बातों के लिए पैसे की आवश्यकता है।

### आपातकालीन राहत भुगतान के लिए आवेदन करना

आपको भुगतान के लिए आवेदन करना होगा। परिवार, निष्पक्षता एवं आवास विभाग आपके आवेदन पर विचार करेगा। वे आपको बताएंगे कि क्या आप भुगतान के लिए पात्र हैं।

आपातस्थिति के आधार पर, आपातकालीन राहत भुगतान के लिए आवेदन करने के कुछ अलग-अलग तरीके हो सकते हैं।

#### व्यक्तिगत रूप से

आप [www.emergency.vic.gov.au/relief](https://www.emergency.vic.gov.au/relief/) पर देख सकते/ती हैं कि आपके नज़दीक कोई आपातकालीन राहत केंद्र खुला है या नहीं। यदि ऐसा है, तो आप व्यक्तिगत रूप से वहाँ जा सकते/ती हैं। यदि संभव हो, तो आप अपने साथ कोई पहचान-पत्र ला सकते/ती हैं, जैसे:

* ड्राइवर लाइसेंस
* मेडिकेयर कार्ड
* आपका पता दर्शाने वाला कोई पत्र या यूटिलिटी बिल।

आपके वहाँ पहुँचने पर विक्टोरिया सरकार की ओर से कोई व्यक्ति यह जानने के लिए आपसे बात करेगा कि क्या आप पात्र हैं। यदि आप पात्र हैं, तो वे आपको आपातकालीन राहत भुगतान के लिए आवेदन करने में सहायता देंगे।

#### ऑनलाइन

कभी-कभी आप आपातकालीन राहत भुगतान के लिए ऑनलाइन आवेदन करने में सक्षम हो सकते/ती हैं। निर्देशों के लिए [www.emergency.vic.gov.au/relief](https://www.emergency.vic.gov.au/relief/) देखें।

## आपातकालीन पुनर्वास सहायता

उपलब्धता के आधार पर आप यह भुगतान प्राप्त करने में सक्षम हो सकते/ती हैं, यदि:

* गंभीर आपातस्थिति से क्षतिग्रस्त हुए अपने घर की मरम्मत के लिए आपके पास ज़्यादा पैसे नहीं हैं
* आपके पास भवन या सामग्री बीमा नहीं है
* आप घर नहीं लौट सकते/ती हैं क्योंकि यह क्षतिग्रस्त या नष्ट हो गया है
* आप गंभीर आपातस्थिति के कारण 7 दिनों से अधिक समय तक अपने घर में नहीं जा सकते/ती हैं।

### भुगतान राशि

आपको मिलने वाली राशि इस तरह की बातों पर निर्भर करती है, जैसे:

* आपके घर में रहने वाले लोगों की संख्या
* आपके घर का कितना हिस्सा क्षतिग्रस्त हुआ है
* आप कितने पैसे कमाते/ती हैं।

आप इस पैसे का उपयोग इनके लिए कर सकते/ती हैं:

* किसी अन्य स्थान पर रहते हुए अपने घर की सफाई करना
* अपने घर की मरम्मत कराना
* अपने घर का पुनर्निर्माण करना
* क्षतिग्रस्त सामग्रियों को बदलना।

### आवेदन कैसे करें

इस भुगतान के लिए आवेदन कैसे करें, इस बारे में जानकारी के लिए:

* VicEmergency हॉटलाइन को 1800 226 226 पर कॉल करें (दुभाषिए के लिए 9 दबाएँ)
* [www.emergency.vic.gov.au/relief](https://www.emergency.vic.gov.au/relief/) पर जाएँ।

परिवार, निष्पक्षता एवं आवास विभाग की ओर से कोई व्यक्ति पुनर्वास भुगतान के लिए आवेदन करने के बारे में आपसे बात भी कर सकता है। वे आपको आवेदन करने में सहायता दे पाएँगे।

आपको अपने आवेदन के हिस्से के रूप में हमें कुछ दस्तावेज दिखाने की आवश्यकता होगी। आपको ये सबूत दिखाने होंगे:

* पहचान, उदाहरण के लिए, ड्राइवर लाइसेंस या पासपोर्ट
* आय, उदाहरण के लिए, पेस्लिप या सेंटरलिंक भुगतान सारांश
* बीमा की स्थिति, उदाहरण के लिए, आपकी बीमा कंपनी की ओर से दस्तावेज
* आपके घर पर पड़ा प्रभाव, उदाहरण के लिए, नुकसानों की तस्वीरें या मरम्मत के लिए क्वोट्स।

# और अधिक सहायता और समर्थन

विक्टोरिया सरकार और आपकी स्थानीय परिषद आपको अन्य राहत और बहाली सेवाओं की खोज करने में सहायता दे सकती है।

यदि आपको सहायता चाहिए, तो कृपया VicEmergency हॉटलाइन को 1800 226 226 पर कॉल करें। दुभाषिए के लिए 9 दबाएँ।

आपको राहत और पुनर्वास के बारे में जानकारी [www.emergency.vic.gov.au/relief](http://www.emergency.vic.gov.au/relief) पर मिल सकती है। आप अपनी स्थानीय परिषद की वेबसाइट और सोशल मीडिया पेजेस भी देख सकते/ती हैं।

## व्यक्तिगत कठिनाई सहायता कार्यक्रम के बारे में जानकारी

व्यक्तिगत कठिनाई सहायता कार्यक्रम के बारे में और अधिक जानकारी के लिए   
[www.services.dffh.vic.gov.au/personal-hardship-assistance-program](https://services.dffh.vic.gov.au/personal-hardship-assistance-program) पर जाएँ।

## प्रमुख संपर्क

परिषद:

* [www.vic.gov.au/know-your-council](https://www.vic.gov.au/know-your-council) पर अपनी स्थानीय परिषद खोजें

VicEmergency:

* 1800 226 226 पर हॉटलाइन को कॉल करें
* वेबसाइट [www.emergency.vic.gov.au](http://www.emergency.vic.gov.au) पर जाएँ।

पारिवारिक हिंसा सेवाएं:

* Safe Steps Family Violence Response Centre को 1800 015 188 पर कॉल करें।

|  |
| --- |
| इस दस्तावेज को अन्य प्रारूप में प्राप्त करने के लिए [Emergency Management Branch <emb@dffh.vic.gov.au>](mailto:emb@dffh.vic.gov.au) पर ईमेल भेजें।  विक्टोरिया सरकार, 1 ट्रेज़री प्लेस, मेलबर्न द्वारा प्राधिकृत और प्रकाशित।  © विक्टोरिया राज्य, ऑस्ट्रेलिया, परिवार, निष्पक्षता और आवास विभाग, नवंबर 2023।  ISBN/ISSN 978-1-76130-442-2 (ऑनलाइन/PDF/Word)  [व्यक्तिगत कठिनाई सहायता कार्यक्रम (dffh.vic.gov.au)](https://services.dffh.vic.gov.au/personal-hardship-assistance-program) <https://services.dffh.vic.gov.au/personal-hardship-assistance-program> पर उपलब्ध। |